২০০১-এর গুজরাত ভূমিকম্প

২০০১ এর গুজরাত ভূমিকম্প, যা ভূজ ভূমিকম্প নামেও পরিচিত, ২০০১ সালের ২৬ জানুয়ারী ভারতের ৫২তম সাধারণতন্ত্র দিবসের দিন, সকাল ০৮:৪৬-এ সংঘটিত হয়। ভূমিকম্পের উপকেন্দ্র ছিল ভারতের গুজরাত রাজ্যের কচ্ছ জেলার ভচাউ তালুকের চৌবারি গ্রাম থেকে প্রায় ৯ কিলোমিটার দক্ষিণ-দক্ষিণপশ্চিমে। আন্তঃপাত সংঘর্ষের ফলে সৃষ্ট ভূমিকম্পটির মোমেন্ট পরিমাপক স্কেলে মাত্রা ছিল ৭.৭ এবং মার্সেলি তীব্রতা স্কেলে এর তীব্রতা ছিল "এক্স" বা "দশ" (এক্সট্রিম)। ভূমিকম্পে ১৩,৮০৫ থেকে ২০,০২৩ জন মানুষ (দক্ষিণ-পূর্ব পাকিস্তানে ১৮ জনসহ) প্রাণ হারায়, আরও ১৬৭,০০০ জন আহত হয় এবং প্রায় ৩৪০,০০০ টি ভবন ধ্বংসপ্রাপ্ত হয়। গুজরাত, ভারতীয় পাত এবং ইউরেশীয় পাতের সংযোগস্থল থেকে প্রায় ৩০০-৪০০ কিলোমিটার দূরে অবস্থিত। কিন্তু বর্তমান টেকটোনিকস এখনও এই সীমানায় অবিরত মহাদেশীয় সংঘর্ষ-এর প্রভাব দ্বারা পরিচালিত হয়। জুরাসিক-এ গন্ডওয়ানা ভাঙ্গার সময়, এই অঞ্চলটি মোটামুটি পশ্চিম-পূর্ব বরাবর চিড় বা ফাটল ধরার কারণে প্রভাবিত হয়। ইউরেশিয়ার সাথে সংঘর্ষের সময়, আসল ফাটলগুলির চ্যুতি এবং নতুন বিকশিত ঠেলামারা চ্যুতির পারস্পরিক ক্রিয়ায় এই অঞ্চলটি সংক্ষিপ্ততর হয়ে পড়ে। সম্পর্কিত ভাঁজগুলিতে, বিশেষত মধ্য কচ্ছে, একটি রেঞ্জের ক্রম গঠন করে। বেশিরভাগ ভূমিকম্পের কেন্দ্রীয় প্রক্রিয়া হল, পুনরায় সক্রিয় চ্যুতির ফাটলগুলিতে সামঞ্জস্যপূর্ণ বিপরীত চ্যুতি। ১৮১৯ সালের কচ্ছের রান ভূমিকম্প-এর সাথে জড়িত উত্থান ও হ্রাসের ধরনটি, এই জাতীয় ফাটলের সাথে পুনরায় সক্রিয়তার সঙ্গে একেবারে সামঞ্জস্যপূর্ণ। ২০০১ এর গুজরাত ভূমিকম্প ঘটে, পূর্বের অজানা দক্ষিণে-ডুবন্ত ফাটলটির সচলতার কারণে। অনুমান করা হয়, ফাটল বরাবর পাতগুলির সমান্তরাল-সীমানা গতি প্রবণতার সৃষ্টি হয়েছিল। কচ্ছ অঞ্চলে মৃতের সংখ্যা ছিল ১২,৩০০। ভূমিকম্পের কেন্দ্রস্থল থেকে মাত্র ২০ কিলোমিটার দূরে অবস্থিত ভূজ, ধ্বংস হয়ে যায়। আঞ্জার, ভূজ ও ভাচাউ তালুকের শত শত গ্রাম মাটিতে মিশে গিয়ে, ভাচাউ ও আঞ্জার-এও যথেষ্ট ক্ষতি করে। অনেক ঐতিহাসিক ভবন এবং পর্যটকদের আকর্ষণ সহ দশ লক্ষেরও বেশি কাঠামো, ক্ষতিগ্রস্ত বা ধ্বংস হয়ে যায়। ভূমিকম্প, ভূজের প্রায় ৪০% বাড়িঘর, আটটি স্কুল, দুটি হাসপাতাল এবং ৪ কিমি রাস্তা ধ্বংস করে দেয় এবং আংশিকভাবে ক্ষতি হয় শহরের ঐতিহাসিক স্বামীনারায়ণ মন্দির, ঐতিহাসিক দুর্গের পাশাপাশি প্রাগ মহল এবং আইনা মহল। ইন্ডিয়ান ন্যাশনাল ট্রাস্ট ফর আর্টস অ্যান্ড কালচারাল হেরিটেজ (ইনট্যাক) কচ্ছ ও সৌরাষ্ট্রের ২৫০ টিরও বেশি ঐতিহ্যবাহী ভবন পরিদর্শন করেছে এবং দেখা গেছে, এর মধ্যে প্রায় ৪০% ভেঙে পড়েছে বা মারাত্মকভাবে ক্ষতিগ্রস্ত হয়েছে। মাত্র ১০% অক্ষত ছিল। গুজরাতের বাণিজ্যিক রাজধানী, আনুমানিক প্রায় ৭ মিলিয়ন জনসংখ্যার (২০১৮-এর তথ্যানুযায়ী) আহমেদাবাদ-এ ৫০ টি বহুতল ভবন ভেঙে পড়ে এবং কয়েক শতাধিক মানুষ নিহত হয়। মোট সম্পত্তির ক্ষতির পরিমান ৭.৫ বিলিয়ন মার্কিন ডলার ধরা হয়েছিল। কচ্ছে ভূমিকম্পের ফলে প্রায় ৬০% খাদ্য ও জল সরবরাহ এবং প্রায় ২৫৮,০০০ ঘরবাড়ি, ৯০% জেলা আবাসন ধ্বংস হয়ে যায়। সবচেয়ে বড় ধাক্কাটি ছিল ভুজ সিভিল হাসপাতালের সর্বিক পতন। ভারতীয় সামরিক বাহিনী সে সময় জরুরি সহায়তা সরবরাহ করেছিল যা পরবর্তীতে আন্তর্জাতিক ফেডারেশন অফ রেড ক্রস এবং রেড ক্রিসেন্ট সোসাইটি দ্বারা বৃদ্ধি করা হয়েছিল। প্রতিস্থাপিত হাসপাতালটি তৈরি করার সময় পর্যন্ত যত্ন নেওয়ার জন্য একটি অস্থায়ী রেড ক্রস হাসপাতাল ভুজে রয়ে গিয়ে ছিল। ভূমিকম্পের চার মাস পর গুজরাত সরকার গুজরাত ভূমিকম্প পুনর্গঠন ও পুনর্বাসন নীতি ঘোষণা করে। নীতিটি পুনর্নির্মাণের আনুমানিক ব্যয় ১.৭৭ বিলিয়ন মার্কিন ডলার হিসাবে নগর ও পল্লী নির্মাণের জন্য একটি পৃথক পদ্ধতির প্রস্তাব দেয়। এই নীতিমূহের মূল উদ্দেশ্যগুলির মধ্যে বাড়িঘর এবং সরকারী ভবন মেরামত, নির্মান এবং শক্তিশালীকরণ অন্তর্ভুক্ত ছিল। অন্যান্য উদ্দেশ্যগুলির মধ্যে অর্থনীতির পুনর্জাগরণ, স্বাস্থ্য সহায়তা এবং সম্প্রদায় ও সামাজিক পরিকাঠামোর পুনর্গঠনও অন্তর্ভুক্ত ছিল। আবাসন নীতিতে ধ্বংসস্তুূপ অপসারণ, অস্থায়ী আশ্রয়কেন্দ্র স্থাপন, ক্ষতিগ্রস্ত বাড়িগুলির সম্পূর্ণ পুনর্নির্মাণ এবং অক্ষতিগ্রস্ত অংশগুলির পুনর্নির্মাণের উপর দৃষ্টি নিবদ্ধ করা হয়েছিল। নীতিটিতে একটি সম্প্রদায় চালিত আবাসন পুনরুদ্ধার প্রক্রিয়া প্রতিষ্ঠা করা হয়েছিল। ভূমিকম্প প্রভাবিত সম্প্রদায়গুলিকে পুনর্গঠনে সম্পূর্ণ বা আংশিক স্থানান্তরিত করার বিকল্প দেওয়া হয়েছিল। মেরামত যোগ্য মোট বাড়ির সংখ্যা ছিল ৯২৯,৬৮২ এবং পুনর্নির্মাণের যোগ্য বাড়ির সংখ্যা ২১৩,৬৮৫। ২০০৩ এর মধ্যে, ৮৮২,৮৯৬ (৯৪%) বাড়ি মেরামত করা হয়েছিল এবং ১১৩,২৭১ (৫৩%) পুনর্গঠন করা হয়েছিল। পরিবেশগত পরিকল্পনার সহযোগিতামূলক (ইপিসি) কমিশন গঠন করা হয়েছিল, ভুজ শহরটির জন্য একটি নতুন সিটি প্ল্যান সরবরাহের জন্য । এই শহরে জরুরি অত্যাবশ্যকীয় পন্য সরবরাহের জন্য একটি বিস্তৃত সড়কপথের নেটওয়ার্ক তৈরি করার বিষয়ে এই পরিকল্পনাটির বিশেষ দৃষ্টি নিবদ্ধ ছিল। আটটি শহরের ভূমি পুনর্গঠন (এলআর) প্রকল্প ইপিসি পরিকল্পনার আওতায় ছিল। সড়কপথ প্রশস্থকরণের জন্য পর্যাপ্ত সরকারী জমি তৈরি করতে, বেসরকারী জমি থেকে লট আকারে জমি কেটে নিয়ে প্রয়োগ করা হয়েছিল। অবশিষ্ট জমিটি পুনরায় সাজানো এবং চূড়ান্ত প্লট হিসাবে মূল মালিকদের ফেরত দেওয়া। শহরের পুনর্গঠন ও পুনর্বাসনকে সহায়তা করার জন্য গুজরাত সরকার এক বিলিয়ন মার্কিন ডলার মূল্যের চারটি সহায়তা প্যাকেজ তৈরি করেছিল। এই প্যাকেজগুলিতে প্রায় ৩০০,০০০ পরিবারকে সহায়তা করা হয়েছিল। ক্ষুদ্র, মাঝারি ও কুটির শিল্পগুলিকে পুনরূদ্ধার করতেও সরকার আড়াই মিলিয়ন মার্কিন ডলার প্যাকেজ ঘোষণা করেছিল। বিশ্ব ব্যাংঙ্ক এবং এশীয় উন্নয়ন ব্যাংঙ্ক যথাক্রমে ৩০০ মিলিয়ন এবং ৫০০ ঋণ প্রদান করেছিল। বহু দেশ এবং সংস্থা থেকে সহায়তা দেওয়া হয়েছিল। স্মৃতিভান, ভূমিকম্পের ক্ষতিগ্রস্তদের উদ্দেশ্যে উৎসর্গীকৃত একটি স্মৃতি উদ্যান এবং জাদুঘর ভূজিয়া পাহাড়-এর চূড়ায় নির্মিত হচ্ছে। ১৩,৮২৩ টি গাছ, প্রত্যেকটি ক্ষতিগ্রস্তকে উৎসর্গীকৃত, বাগানে রোপণ করা হয়েছে এবং পাহাড়ের উপরে তৈরি করা হয়েছে ১০৮ ছোট ছোট জলাশয়। ভারতের ভূমিকম্পের ঝুঁকিপূর্ণ অঞ্চল ২০০১ সালে ভূমিকম্পের তালিকা ভারতে ভূমিকম্পের তালিকা "M7.7 Bhuj " Republic Day " Earthquake, 2001"। ২৭ সেপ্টেম্বর ২০০৭ তারিখে মূল থেকে আর্কাইভ করা। সংগ্রহের তারিখ ১৮ নভেম্বর ২০০৬।  NGDC। "Comments for the Significant Earthquake"। সংগ্রহের তারিখ ২৭ জানুয়ারি ২০১১।  Ray, Joydeep (১৬ এপ্রিল ২০০৪)। "Gujarat to set up quake memorial in Bhuj"। Business Standard।  Gupta, HARSH K., et al. "Bhuj earthquake of 26 January 2001." JOURNAL-GEOLOGICAL SOCIETY OF INDIA 57.3 (2001): 275–278. "15 years of Gujarat earthquake: A trauma etched in Gujarat's memory"। The Times of India। সংগ্রহের তারিখ ১৯ মে ২০১৭।  "Preliminary Earthquake Report"। USGS Earthquake Hazards Program। ২০ নভেম্বর ২০০৭ তারিখে মূল থেকে আর্কাইভ করা। সংগ্রহের তারিখ ২১ নভেম্বর ২০০৭।  Sen, Kavita। "Economic consequences of the Gujarat earthquake"।  Maurya, D. M.; Chowksey, Vikas; Patidar, A. K.; Chamyal, L. S. (২০১৭)। "A review and new data on neotectonic evolution of active faults in the Kachchh Basin, Western India: legacy of post-Deccan Trap tectonic inversion"। Geological Society, London, Special Publications। 445 (1): 237–268। ডিওআই:10.1144/sp445.7। বিবকোড:2017GSLSP.445..237M।  Bodin, P.; Horton S. (২০০৪)। "Source Parameters and Tectonic Implications of Aftershocks of the Mw 7.6 Bhuj Earthquake of 26 January 2001" (পিডিএফ)। Bulletin of the Seismological Society of America। Seismological Society of America। 94 (3): 818–827। ডিওআই:10.1785/0120030176। বিবকোড:2004BuSSA..94..818B। সংগ্রহের তারিখ ২ এপ্রিল ২০১২।  Li, Qingsong; Liu, Mian; Yang, Youqing (১৭ মার্চ ২০১৩)। "The 01/26/2001 Bhuj, India, Earthquake: Intraplate or Interplate?"। Plate Boundary Zones। Geodynamics Series। American Geophysical Union। পৃষ্ঠা 255–264। আইএসএসএন 2329-1540। আইএসবিএন 978-1-118-67044-6। ডিওআই:10.1029/gd030p0255।  "Interdisciplinary Observations on The January 2001 Bhuj, Gujarat Earthquake" (পিডিএফ)। ২৬ ফেব্রুয়ারি ২০০৯ তারিখে মূল (পিডিএফ) থেকে আর্কাইভ করা। সংগ্রহের তারিখ ১০ ফেব্রুয়ারি ২০০৯।  Rabindra, Vasavada; Edmund, Booth (২০০১)। "Effect of the Bhuj, India earthquake of 26 January 2001 on heritage buildings"। Beiträge zur Allgemeinen und Vergleichenden Archäologie। 21। আইএসএসএন 0170-9518।  Eidinger, John M. (২০০১)। Gujarat (Kutch), India, M7.7 Earthquake of January 26, 2001, and Napa M5.2 Earthquake of September 3, 2000। ASCE Publications। আইএসবিএন 9780784475065।  Jha, Abhas K. (২০১০)। Safer Homes, Stronger Communities: A Handbook for Reconstructing after Natural Disasters। World Bank Publications। আইএসবিএন 9780821382684।  Jha, Abhas K. (২০১০)। Safer Homes, Stronger Communities: A Handbook for Reconstructing after Natural Disasters। World Bank Publications। আইএসবিএন 9780821382684।  Sinha, Anil (২০০৩)। "The Gujarat Earthquake 2001" (পিডিএফ)। Asian Disaster Reduction Center। Asian Disaster Reduction Center। সংগ্রহের তারিখ ২০ জুলাই ২০১৬।  Byahut, Sweta (Fall ২০১৪)। "Post-Earthquake Reconstruction Planning Using Land Readjustment in Bhuj (India)"। Journal of the American Planning Association। 80 (4): 440। ডিওআই:10.1080/01944363.2014.989132 – Academic Search Complete-এর মাধ্যমে।  Byahut, Sweta; Mittal, Jay (২০১৬)। "Using Land Readjustment in Rebuilding the Earthquake-Damaged City of Bhuj, India"। Journal of Urban Planning and Development। 143: 05016012। ডিওআই:10.1061/(ASCE)UP.1943-5444.0000354।  "Modi to inaugurate first phase of 'Smriti Van' Kutch earthquake memorial in Jan 2019"। ২০ নভেম্বর ২০১৮।